Ferry Mursyidan Baldan

Drs. Ferry Mursyidan Baldan (16 Juni 1961 – 2 Dèsèmber 2022) panèka politikus Indonèsia sè toman ajabat Menteri Agraria bân Tata Ruang/Kapala Bhâdhân Partanahan Nasional sè ajabat dâri 27 Oktober 2014 kantos 27 Juli 2016."Presiden Joko Widodo umumkan kabinet". Èarsipaghi ḍâri vèrsi aslina tangghâl 2014-12-10.  Èaksès tangghâl 16-01-2026 Sabelluna salèrana panèka angghuta Komisi II DPR RI ghâbây periode 2004–2009 bân Katua Pansus Rancangan Undang-Undang Pèlèyan Umum

 Kaodi'ân 
Ferry lahèr mènangka ana' kaḍuwâ' dâri empa' satarètanan, pottrana Baldan Nyak Oepin Arif dâri Susoh, Acèh Bârâ' Dâjâ"Milad ke-356 Susoh, Momentum Lebih Peduli terhadap Pendidikan - Aceh Global News". www.acehglobalnews.com. 2022-11-03. Èarsipaghi ḍâri vèrsi aslina tangghâl 2022-12-02. Èaksès tangghâl 16-01-2026 bân Syarifah Fatimah (alm) dâri Kluet Lao', Acèh Lao'. Salèrana lahèr dâri kalowarghâ kalabân ètnis Acèh-Aneuk Jamee bân Kluet. Rèng seppona asalla dâri Acèh tapè odi' abit è Bandung Jhâbâ Bârâ', polana alako mènangka karyawan Tèlkom è Kantor Pusat Tèlkom è Bandung. Salèrana anḍi' tello' tarètan, bâng-sèbângnga panèka Syafril Ardan Baldan, Zulkautsar Baldan, Mahdan Ridjal Baldan.

Saellana mamarè pendidikan dhâsar bân SMP-SMA, Ferry alanjut studi è Fakultas Èlmo Sosial bân Èlmo Politik Univèrsitas Padjajaran Bandung bân lulus taon 1988. Bâkto panèka, salèrana aktif è pan-bârâmpan organisasi kamasyarakatan. Antarana lèbât Kompolan Mahasiswa Islam (HMI), salèrana toman ajabat mènangka Katua Umum Badko, Jhâbâ Bârâ'  (1988–1990) pas ajabat mènangka Katua Umum PB HMI periode 1990–1992.

Bâkto ghi' kènè', Ferry anḍi' ḍuwâ' cita-cita: dhâddhi pilot kapal ngabbhâr otabâ dhâddhi diplomat. Ḍuwâ' cita-cita kasebbhut bhâkal ngèbâ salèrana ghâbây alân-jhâlân ka pan-bârâmpan Naghârâ. Usaha maksimal ampon èlakonè Ferry ghâbây aghâi' mèmpè mènangka pilot. Tapè, pangaterro kasebbhut burung polana salèrana ngangghuy kacamata. Parjhâlânan odi' ngèbâ Ferry dhâddhi politikus bân angghuta parlemèn.

 Karir politik 
Taon 1992, Ferry resmi dhâddhi angghuta Golongan Karya (Golkar) sè samangkèn èkennal mènangka Partai Golongan Karya. Tor salèrana èpèlè dhâddhi angghuta MPR RI periode 1992-1997 abekkèlè organisasi Dâd-ngodâdhân/mahasiswa. Salèrana toman dhâddhi Sèkjen DPP Angkatan Ngodâ Pembaharuan Indonèsia (AMPI) è periode 1998–2003 bân kapèlè dhâddhi Katua DPP Kosgoro (1994–1999).

È Pèlèyan Umum 1999, Ferry abâli dhâddhi angghuta DPR RI periode 1999–2004 bân dhâddhi bekkèl Katua Komisi II. Ḍâlem periode ka'dinto, Ferry noro' ḍâlem panyosonan UU sè ènilai bânnya' pangamat mènangka Ḍhâsar ghâbây Indonèsia sè dèmokratis, panèka UU No 22/1999 tentang Otonomi Daèrah, UU No 25/1999 tentang Perimbangan Keuangan Pusat bân Daèrah, bân Pansus tello' UU Bidang Politik, khusussa UU Parpol kalabân Ferry mènangka Katua Pansus.

È taon 2018, Ferry dhâddhi bâgiyân dâri Bhâdhân Pamennangan Nasional Prabowo Subianto bân Sandiaga Uno.

 Sèdhâna 
Ferry ètemmo sèdhâ è ḍâlem motorra è parkiranna Hotèl Bidakara, Tebet, Jakarta Lao', tangghâl 2 Dèsèmber 2022 kol 13.43 WIB."Salinan arsip". Èarsipaghi ḍâri vèrsi aslina tangghâl 2023-01-28. Èaksès tangghâl 16-01-2026 Salèrana èsangka èperrè sakè' jantung. Salèrana èkobhur kalagghu'ânna è Taman Pasarèyan Umum Karèt Bivak, Jakarta Pusat.

 Sombher-sombher